ระเบียบสภาเทศบาลตำบลปะทิวระเบียบสภาเทศบาลตำบลปะทิวว่าด้วยหลักเกณฑ์และวิธีการสำหรับให้ประชาชนเข้าฟังการประชุมสภาเทศบาลตำบลปะทิวพ.ศ. ๒๕๕๒[๑] โดยที่เป็นการสมควรมีระเบียบว่าด้วยหลักเกณฑ์และวิธีการสำหรับให้ประชาชนเข้าฟังการประชุมสภาเทศบาลเพื่อให้สอดคล้องกับหลักเกณฑ์และวิธีการดำเนินงานตามแนวทางและวิธีการบริหารกิจการบ้านเมืองที่ดีขององค์กรปกครองส่วนท้องถิ่นอาศัยอำนาจตามความในข้อ ๒๔ วรรค ๓ และข้อ ๑๑๗วรรค ๔ แห่งระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. ๒๕๔๗สภาเทศบาลตำบลปะทิว จึงออกระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบสภาเทศบาลตำบลปะทิวว่าด้วยหลักเกณฑ์และวิธีการ สำหรับให้ประชาชนเข้าฟังการประชุมสภาเทศบาลตำบลปะทิวพ.ศ. ๒๕๕๒ข้อ ๒ระเบียบนี้ให้บังคับใช้ตั้งแต่ ๗ วันหลังจากวันประกาศโดยเปิดเผย ณ สำนักงานเทศบาลตำบลปะทิวข้อ ๓ในระเบียบนี้สภา หมายความว่าสภาเทศบาลตำบลปะทิวประธานสภา หมายความว่าประธานสภาเทศบาลตำบลปะทิวผู้บริหาร หมายความว่านายกเทศมนตรีตำบลปะทิวสมาชิกสภา หมายความว่าสมาชิกสภาเทศบาลตำบลปะทิวประชาชน หมายความว่าบุคคลธรรมดาทั่วไปหรือตัวแทนนิติบุคคล หรือตัวแทนกลุ่มองค์กร หน่วยงาน สื่อมวลชนหรือตัวแทนส่วนราชการที่เข้าฟังการประชุมสภาและให้หมายความรวมถึงบุคคลผู้ซึ่งประธานสภามีหนังสือเชิญเข้าร่วมประชุมสภาเป็นคราว ๆ ไปที่นั่ง หมายความว่าที่นั่งในส่วนสภา ได้จัดไว้สำหรับให้ประชาชนผู้เข้าฟังการประชุมสภาข้อ ๔ให้ประธานสภาเทศบาลตำบลปะทิวรักษาการให้เป็นไปตามระเบียบนี้และให้มีอำนาจตีความ วินิจฉัยปัญหา กำหนดหลักเกณฑ์และวิธีปฏิบัติเพื่อดำเนินการให้เป็นไปตามระเบียบนี้เมื่อมีปัญหาโต้แย้งเกี่ยวกับการปฏิบัติตามระเบียบนี้หรือกรณีไม่ได้กำหนดไว้ในระเบียบนี้ให้ประธานสภาเทศบาลเป็นผู้วินิจฉัยและให้ใช้บังคับไปพลางก่อนข้อ ๕ให้ประชาชนผู้ประสงค์เข้าฟังการประชุมสภาเสนอคำร้องขอเข้ารับฟังการประชุมสภาต่อประธานสภาเทศบาลอย่างน้อยล่วงหน้า ๒ วันก่อนการประชุมสภาตามแบบคำร้องพร้อมเอกสารประกอบแนบท้ายระเบียบนี้ผู้ที่ได้รับอนุญาตให้เข้าฟังการประชุมสภาจะต้องลงลายมือชื่อในสมุดเข้าฟังการประชุมสภาไม่สามารถมอบหมายให้ผู้อื่นมาฟังการประชุมแทนได้ข้อ ๖ที่ประชุมสภาเป็นสถานที่ควรแก่การเคารพประชาชนผู้เข้าฟังการประชุมสภาจะต้องแต่งกายสุภาพและประพฤติตนให้เรียบร้อยและให้นั่งเฉพาะในบริเวณที่นั่งสำหรับผู้เข้าฟังการประชุมที่สภาจัดไว้ในที่ประชุมสภาผู้เข้าฟังต้องรักษาความสงบเรียบร้อยไม่แสดงกิริยาอันพึงรังเกียจไม่ใช้ถ้อยคำไม่สุภาพ ไม่กล่าวคำหยาบคาย เสียดสีหรือใส่ร้ายก่อกวนความสงบเรียบร้อย หรือกระทำการให้เสื่อมเสียเกียรติของที่ประชุมสภาหรือจงใจกระทำการใด ๆ อันเป็นเหตุรบกวนกิจการของที่ประชุมสภาและขัดคำสั่งของประธานสภาเทศบาลข้อ ๗ในการเข้าฟังการประชุมสภาห้ามมิให้พกพาอาวุธสิ่งเทียมอาวุธ วัตถุอันตราย สิ่งผิดกฎหมาย หรือเสพของมึนเมา ยาเสพติดใด ๆเข้ามาในบริเวณสถานที่ประชุม หากฝ่าฝืนจะต้องถูกดำเนินการตามระเบียบ กฎหมายที่กำหนดไว้ข้อ ๘ในการเข้าฟังการประชุมสภาเทศบาลในแต่ละครั้งผู้เข้าฟังห้ามนำเครื่องมือสื่อสาร เครื่องบันทึกเสียงหรือเครื่องมืออื่นใดที่บันทึกเสียงและภาพได้เว้นแต่ได้รับอนุญาตจากประธานสภาเทศบาลข้อ ๙ประชาชนผู้เข้าฟังการประชุมสภาเทศบาลไม่สามารถออกเสียงลงคะแนนเสียง เสนอ สอบถาม แสดงความคิดเห็น หรือมีข้อคัดค้าน ข้อซักถามข้อโต้แย้งใด ๆ ที่เกี่ยวกับญัตติ หรือมติของสภาเทศบาลได้เว้นแต่ประธานสภาเทศบาลจะร้องขอความเห็นจากผู้เข้าฟังข้อ ๑๐ในการประชุมคราวหนึ่งหากมีวาระการประชุมอันเกี่ยวข้องกับความปลอดภัยหรือประโยชน์อันสำคัญของเทศบาลผู้บริหารหรือสมาชิกสภาเทศบาลไม่น้อยกว่าหนึ่งในสามของจำนวนสมาชิกที่มาประชุมอาจร้องขอต่อประธานสภาเทศบาลมิให้อนุญาตให้ประชาชนเข้าฟังการประชุมสภาเทศบาลหรือหากมีระเบียบ กฎหมายกำหนดห้ามไว้ ประธานสภาเทศบาลอาจไม่อนุญาตให้ประชาชนเข้าฟังการประชุมสภาเทศบาลได้ประกาศณ วันที่ ๒๔ พฤศจิกายน พ.ศ. ๒๕๕๒วรพจน์ศีลบุตรประธานสภาเทศบาลตำบลปะทิวปริยานุช/ผู้จัดทำ๒๙มกราคม ๒๕๕๓นันท์นภัสร์/ตรวจ๒๙มกราคม ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๑๒ ง/หน้า ๘/๒๒ มกราคม ๒๕๕๓